stanford-oval/wikipedia huggingface dataset:
Puhu hiljaa rakkaudesta

| ”Puhu hiljaa rakkaudesta” Fredi |
| --- | --- | --- |

Singlen tiedot
 B-puoli: ”Yksin oon tietenkin”
 Julkaistu: 1972
 Formaatti: 7" vinyylisingle
 Tyylilaji: iskelmä
 Kesto: 02.57
 Levy-yhtiö: Philips
Listasijoitukset
 1. tammi-helmikuussa 1973
Ääninäyte
Alle 10%:n näyte kappaleesta.
Äänitiedostojen kuunteluohjeet
Puhu hiljaa rakkaudesta on alun perin Nino Rotan säveltämä teema Francis Ford Coppolan ohjaamasta elokuvasta Kummisetä (1972).
Suomessa kappaleen on levyttänyt Fredi samana vuonna ilmestyneelle singlelleen ja laulun englanninkieliseksi nimeksi on merkitty ”Godfather” (kappale tunnetaan myös nimellä ”Speak Softly Love”). Suomenkieliset sanat on tehnyt Vexi Salmi. Sovituksesta ja orkesterin johdosta vastaa Markku Johansson.
kun hiljaa puhut 

taivas sen vain kuulla saa 

en tiedä maailmassa mitään kauniimpaa 

kuin hetki tää 

se mieleen jää 
(Vexi Salmen sanoitusta)
Fredin singlen kääntöpuolella on kappale ”Yksin oon tietenkin”.
Fredin single oli Mitä Suomi soittaa -listalla ykkösenä tammi-helmikuussa 1973.[lähde? ]
Kappale on Fredin kokoelma-albumilla 20 suosikkia – Kolmatta linjaa takaisin (1995) ja 60-vuotisjuhlalevyllä Kaikki parhaat (2002).
Muita levytyksiä

Kai Hyttinen: albumilla Dirlanda (1972)
Raaka-Arska -EP:llä (1989)
Jukka Järvinen: singlellä Hulluna tisseihin (2000)
Jörgen Petersen: kokoelmalla Musiikin tähtihetkiä 17 (2001)
Petri Nygård: albumilla Hovinarrin paluu! (2002)
Jorma Kääriäinen: singlellä Puhu hiljaa rakkaudesta (2011)
Agía Marínan metroasema

| Agía Marína> Αγία Μαρίνα |
| --- | --- |
 Ateenan metro 
Perustiedot
Metrolinjat:   Linja 3
Sijainti:  37°59′49″N, 23°40′4″E
Paikkakunta:  Agía Varvára, Länsi-Ateena, Attika, Kreikka
Avattu:  14.12.2013
Agía Marína (kreik. Αγία Μαρίνα eli Σταθμός Αγία Μαρίνα, Stathmós Agía Marína) on Ateenan metron asema Linjalla 3 (sininen). Se sijaitsee Agía Varváran kaupungissa Ateenan metropolialueen länsiosassa.
Metroasema avattiin 14. joulukuuta 2013. Se oli linjan läntinen pääteasema vuoteen 2020 saakka. Asema on saanut nimensä läheisestä Pyhälle Marinalle (Agía Marína) omistetusta kirkosta. Seuraava asema itään on Aigáleo ja länteen Agía Varvára.
Prachi Desai

| Prachi Desai |
| --- | --- |
 Prachi Desai vuonna 2012.
Henkilötiedot
Syntynyt: 12. syyskuuta 1988 (ikä 36) Surat, Gujarat, Intia
Ammatti:  näyttelijä
Näyttelijä
Aktiivisena:  2004–
Aiheesta muualla
IMDb 
AllMovie
Prachi Desai (s. 12. syyskuuta 1988 Surat, Gujarat, Intia) on intialainen näyttelijä. Hän aloitti uransa televisiossa menestyneessä draamasarjassa Kasam Se Zee TV:llä. Hän debytoi hindinkielisessä elokuvateollisuudessa vuoden 2008 elokuvassa Rock On!!. Hänen muita merkittäviä elokuviaan ovat Life Partner (2009), Once Upon a Time in Mumbaai (2010), Bol Bachchan (2012) ja I, Me Aur Main (2013). Hän on myös Goan turismin, Neutrogena-tuotteiden ja Lux Lyran brändilähettiläs Intiassa.
Filmografia

| Vuosi | Elokuva | Rooli | Muuta |
| --- | --- | --- | --- |
| 2008 | Rock On!! | Sakshi Shroff |  |
| 2009 | Life Partner | Prachi Jadeja |  |
| 2010 | Once Upon a Time in Mumbaai | Mumtaaz |  |
| 2012 | Teri Meri Kahaani | Radhika Desai |  |
| 2012 | Bol Bachchan | Radhika Raghuvanshi |  |
| 2013 | I, Me Aur Main | Gauri Dandekar |  |
| 2013 | Policegiri | Sehar Al Ameri |  |
| 2014 | Ek Villain | Tanssija | Erikoisesiintyminen laulussa ”Awari” |
| 2016 | Azhar | Naureen Azhar |  |
| 2016 | Rock On 2 | Sakshi Shroff |  |
| 2017 | Carbon | Pari | Lyhytelokuva |
| 2021 | Silence… Can You Hear It? | Sanjana Bhatia |  |
| 2022 | Forensic | Tohtori Ranjana/Shashi Gupta |  |
| 2024 | Silence 2: The Night Owl Bar Shootout | Sanjana Bhatia |  |
Televisio

| Vuosi | Ohjelma | Rooli | Muuta |
| --- | --- | --- | --- |
| 2006–2009 | Kasam Se | Bani Dixit Walia/Anamika Dixit Randheria |  |
| 2006 | Kasautii Zindagii Kay | Prachi Chauhan |  |
| 2007 | Jhalak Dikhhla Jaa 2 | Kilpailija | Voittaja |
| 2010 | C.I.D. | Itsenään | Vieras |
| 2014 | Jhalak Dikhhla Jaa 7 | Itsenään | Vieras |
| 2016 | The Kapil Sharma Show | Itsenään mainostamassa elokuvaa Azhar | Vieras |
| 2016 | Naagin | Itsenään mainostamassa elokuvaa Azhar | Vieras |
| 2023 | Dhootha | Amrutha | Telugunkielinen sarja |
Aiheesta muualla

Wikimedia Commonsissa on kuvia tai muita tiedostoja aiheesta .
Prachi Desai Internet Movie Databasessa. (englanniksi)
Prachi Desai Allmoviessa (englanniksi)
Photo-Finish

| Photo-Finish Rory Gallagher |
| --- | --- | --- |

Studioalbumin tiedot
 Äänitetty : heinä–elokuu 1978, Dierks Studios, Köln, Saksa
 Julkaistu: 1. lokakuuta 1978
 Tuottaja(t): Rory Gallagher, Alan O'Duffy
 Tyylilaji: blues rock
 Kesto: 44.14
 Levy-yhtiö: Chrysalis
Rory Gallagherin muut julkaisut
| Calling Card 1976 | Photo-Finish 1978 | Top Priority 1979 |
Photo-Finish on irlantilaisen multi-instrumentalistin Rory Gallagherin albumi, joka on julkaistu vuonna 1978.
Kappaleet

Kappaleet Rory Gallagher.
Kappaleet > A-puoli

Shin Kicker – 4.01
Brute Force & Ignorance – 4.15
Cruise On Out – 4.41
Cloak & Dagger – 5.19
Overnight Bag – 4.50
Kappaleet > B-puoli

Shadow Play – 4.43
The Mississippi Sheiks – 5.59
The Last of the Independents – 3.57
Fuel to the Fire – 6.20
Kappaleet > CD bonus raidat

Early Warning – 2.49
Juke Box Annie – 3.17
Muusikot

Rory Gallagher – laulu, kitara, huuliharppu
Gerry McAvoy – basso
Ted McKenna – rummut
Arviot

Allmusic:
Aiheesta muualla

Photo-Finish discogs.com -sivustolla
Persona 2

| Persona 2 |
| --- | --- |

Kehittäjä:  Atlus
Julkaisija:  JP NA Atlus EU Ghostlight (PSP)
Tuottaja:  Koji Okama
Käsikirjoittaja:  Tadashi Satomi
Taiteilija:  Kazuma Kaneko
Säveltäjä:  Kenichi Tsuchiya Masaki Kurokawa Shōji Meguro 
Pelisarja:  Megami Tensei Shin Megami Tensei: Persona (alasarja)
Julkaistu:  Innocent Sin  24. kesäkuuta 1999 PlayStation JP 24. kesäkuuta 1999 PlayStation Portable JP 29. huhtikuuta 2011 NA 20. syyskuuta 2011 EU 4. marraskuuta 2011 Eternal Punishment  29. kesäkuuta 2000 PlayStation JP 29. kesäkuuta 2000 NA 30. marraskuuta 2000 PlayStation Portable JP 17. toukokuuta 2011 
Lajityyppi:  roolipeli
Pelimuoto:  yksinpeli
Alusta:  PlayStation, PlayStation Portable
Jakelumuoto:  Alkuperäinen CD-ROM PlayStation Portable UMD
Lisää peliartikkeleitaVideopelien teemasivulla
Infobox OK             : 
Persona 2 (jap. ペルソナ2, Perusona Tsū) on japanilainen Atluksen roolipelien muodostama duologia. Duologian pelit ovat lisänimiltään Innocent Sin (jap. 罪, Tsumi) ja Eternal Punishment (jap. 罰, Batsu). Pelit toimivat jatko-osana pelille Revelations: Persona.
Molemmat pelit ilmestyivät uudelleenjulkaisuna PlayStation Portablelle vuonna 2011.
Pelaaminen

Ensimmäisen Persona-pelin pelaamisesta Persona 2 eroaa seuraavilla tavoilla:
Pelin näkymä esitetään ensimmäisen persoonan sijaan kolmannen persoonan näkökulmasta.
Kukin ryhmän (Party) jäsen voi käyttää vain yhtä persoonaa (Persona) kerrallaan. Hän voi saada Samettihuoneen (Velvet Room) kautta uusia persoonia, mutta niiden käyttämiseksi hänen on vaihdettava se vuoron aikana.
Isojen arkanoiden (Major Arcana) lisäksi persoonat luokitellaan myös pieniin arkanoihin (Minor Arcana) kuten sauvat, maljat, miekat ja kupit. Mutta myöhemmissä peleissä ne luokiteltiin enää vain isoihin arkanoihin kuten ensimmäisessä Persona-pelissä.
Hahmot > Sivuhenkilöt

Filemon (engl. Philemon): Hän on pitkä mies, jolla on poninhäntä sekä perhoskuviolla varustettu naamio. Hän on pelkkä puolueeton tarkkailija ja tekee vastustajansa, Nyarlathotepin, kanssa kokeita, jotka määräävät ihmiskunnan kohtalon. Filemon uskoo ihmisiin, mutta Nyarlathotep haluaa varmistaa ihmiskunnan tuhon. Hänen japaninkielinen äänensä on Jin Yamanoi.
Igor: Pitkänenäinen vanha mies, joka on Filemonin palvelija sekä Samettihuoneen, maailmojen välissä sijaitsevan astraalisen tilan, haltija. Seuranaan hänellä Samettihuoneessa ovat pianonsoittaja Nimetön (Nameless) ja sopraano Belladonna, jotka esittävät "Sielun aariaa" (Aria of the Soul), sekä toisinaan myös Demonimaalari.
Demonimaalari (engl. Demon Painter): Sumarusta kotoisin oleva mies, joka oleskelee nykyään Samettihuoneessa ja jonka maalaustaitojen sanotaan kalpenevan jopa jumalten ja demoneiden töitten rinnalla. Hänen tehtävänsä on muuttaa tyhjiä tai vapaita Tarot-kortteja toisen arkanan korteiksi, mutta uusi arkana ei voi olla Narri tai yksikään pienistä arkanoista. Eternal Punishmentissa häntä kutsutaankin Demonitaiteilijaksi (engl. Demon Artist).
Ixquic: Oikealta nimeltään Hoshi Akashi (jap. 星あ かり, Akashi Hoshi). 13-vuotias cosplay-harrastaja, jolla on hyvin laaja mielikuvitus. Pukeutuu usein maya-soturi Ixquiciksi. Hoshin arkana on Kuu. Hänen persoonansa on Vasta-Pairika (Reverse Pairika). Oli väliaikaisesti Naamioituneen piirin jäsen. PSP-versiossa hänen japaninkielinen äänensä on Hikari Tachibana.
Maki Sonomura (jap. 園村 麻希, Sonomura Maki): Esiintynyt myös edellisessä Persona-pelissä. Nykyään 20-vuotias nuori nainen, joka toimii psykiatrin assistenttina Hiiragin terapialaitoksessa. Eternal Punishmentin amerikkalaisversiossa hänen nimensä on Mary. PSP-versiossa hänen englanninkielinen äänensä on Melissa Fahn.
Reiji Kido (jap. 城戸 玲司, Kido Reiji): Esiintynyt myös edellisessä Persona-pelissä. Nykyään 20-vuotias myyntimies, joka ei menesty työssään kovin hyvin. Eternal Punishmentin amerikkalaisversiossa hänen nimensä on Chris. PSP-versiossa hänen englanninkielinen äänensä on Christopher Sabat.
Hidehiko "Brown" Uesugi (jap. 上杉 秀彦, ブラウン, Uesugi Hidehiko, Buraun): Esiintynyt myös edellisessä Persona-pelissä. Nykyään 20-vuotias talk show -isäntä. Eternal Punishmentin amerikkalaisversiossa hänen nimensä on Brad.
Piiskauspetäjä

Vanha piiskuupetäjä kaadetaan Säkkijärven kirkonmäeltä.
Piiskauspetäjä (käytetty myös nimiä Piiskausmänty ja Piiskuupetäjä) oli ruumiillisen rangaistuksen täytäntöönpanossa käytetty suuri mänty jonka runkoon käräjillä piiskattavaksi tuomittu, yläruumiistaan paljaaksi riisuttu henkilö sidottiin käsistään ja jaloistaan piiskauksen ajaksi. Piiskaajana toimi pitäjän piiskuri eli profossi. Piiskausrangaistus oli lakisääteisenä voimassa Suomessa keskiajalta aina vuoteen 1891 saakka kunnes vuoden 1889 rikoslaki poisti sen käytöstä. Vuoden 1734 laki mahdollisti myös sakkorangaistuksen muuttamisen raipparangaistukseksi mikäli tuomittu oli varaton.
Piiskauspetäjiä on säilynyt rauhoitettuna eri puolilla Suomea.
Aiheesta muualla

Timitranniemen piiskuupetäjä Lieksassa, kuva vuodelta 1974, Pielisen museo, Ilmari Karvosen kokoelma (Finna) (Arkistoitu – Internet Archive)
Piiskamadot

| Piiskamadot |
| --- | --- |
 Trichuris trichiura
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sukkulamadot Nematoda
Luokka::  Adenophorea
Alaluokka::  Enoplia
Lahko::  Trichurida
Heimo::  Trichuridae
Suku::  Piiskamadot Trichuris  Roederer, 1761
Katso myös
   Piiskamadot Wikispeciesissä   Piiskamadot Commonsissa 
Infobox OKNimi-testi OK: 
Piiskamadot (Trichuris) ovat piiskamaisia sukkulamatoja, jotka elävät loisina eläinten paksusuolessa. Ne ovat toisesta päästä paksuja ja ohenevat suhteellisen tasaisesti ohueksi "piiskaksi".
Ihmisen paksusuolessa elävä piiskamatolaji on Trichuris trichiura. Koirassa elää Trichuris vulpis, ja muillakin eläinryhmillä on omat matonsa.
Tahallisesti elimistöön päästettyjen piiskamatojen on todettu vähentävän Colitis ulcerosaa eli haavaista paksusuolen tulehdusta.
Piiskamadon muna, poimittu ulosteesta
Lajeja

Trichuris campanula
Trichuris muris
Trichuris suis
Trichuris trichiura
Trichuris vulpis
Aleksandar Perunović

Aleksandar Perunović (s. 1978 Nikšić, Montenegron sosialistinen tasavalta, Jugoslavia) on montenegrolainen säveltäjä. Hän opiskeli Montenegron yliopiston musiikkiakatemiassa Podgoricassa sävellystä aluksi Vojin Komadinan johdolla vuosina 1994–97. Tämän jälkeen hän jatkoi siellä sävellysopintojaan Konstantin Babićin ja Žarko Mirkovićin johdolla vuoteen 2008 saakka. Perunovićin tuotanto koostuu pääasiassa orkesteri-, kamarimusiikki- ja kuoroteoksista. Hänen musiikkiaan on esitetty Montenegrossa, Serbiassa, Kroatiassa, Ukrainassa ja Itävallassa. Perunović aloitti vuonna 2003 opettamisen Montenegron yliopiston musiikkiakatemiassa.
Piiskat

| Piiskat |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit
Suku::  Piiskat Perovskia  Kar.
Infobox OKVirheellinen NIMI-arvo: 
Piiskat (Perovskia) on aiemmin hyväksytty huulikukkaiskasvien heimon kasvisuku. Se yhdistetään salvioiden (Salvia) alasuvuksi (subg. Perovskia). Perovskia on nimetty venäläisen kenraalin Vasili Perovskin mukaan.
Piiskoihin kuuluneet lajit kasvavat Aasiassa, erityisesti Keski-Aasian ja Tiibetin suunnalla. Puutarhaperennana viljellään sulkapiiskaa (Perovskia atriplicifolia eli nyk. Salvia yangii), joka on kotoisin Afganistanista, Pakistanista ja Länsi-Kiinasta.
Aiheesta muualla

Finto: Kassu – Kasvien suomenkieliset nimet: Perovskia
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Salvia subg. Perovskia
Käännös suomeksi
Agía Paraskeví (Kozáni)

| Agía Paraskeví Αγία Παρασκευή |
| --- | --- |
 Kunnallisyksikön sijainti
 Agía Paraskeví
 Koordinaatit: 40°30′N, 21°50′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Eordaía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  140302
Väkiluku (2011):  1 352
Aikavyöhyke:  UTC+2
 – Kesäaika:  UTC+3
Rekisterikilpi:  KZ
Infobox OKVirheellinen NIMI-arvo: 
Agía Paraskeví (kreik. Αγία Παρασκευή; virallisesti Δημοτική Ενότητα Αγίας Παρασκευής, Dimotikí Enótita Agías Paraskevís) on yksi Eordaían kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 1 352 (vuonna 2011).
Agía Paraskevín kunnallisyksikkö käsittää Eordaían kunnan kaakkoisosan. Se on nimetty Pyhän Paraskevan mukaan. Kunnallisyksikön suurin asutus on Ágios Christóforoksen kylä. Agía Paraskeví oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Eordaían kunnaksi yhdessä Mouríkin, Ptolemaḯdan, Vérmion ja Vlástin kanssa, jolloin se muuttui uuden kunnan kunnallisyksiköksi.
Kunnallisyksikön osat

Agía Paraskevín kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Christóforos | Ágios Christóforos | 527 |
| Ermakiá | Ermakiá | 325 |
| Karyochóri | Karyochóri | 431 |
| Spiliá | Spiliá | 69 |
Yhteensä: 1 352
Practice What You Preach

| Practice What You Preach Testament |
| --- | --- | --- |

Studioalbumin tiedot
 Julkaistu: 1989
 Tuottaja(t): Alex Perialas
 Tyylilaji: thrash metal
 Kesto: 46.06
 Levy-yhtiö: Atlantic, Megaforce
Listasijoitukset
  Yhdysvallat – 77.
Testamentin muut julkaisut
| The New Order 1988 | Practice What You Preach 1989 | Souls of Black 1990 |
Practice What You Preach on thrash metal -yhtye Testamentin vuonna 1989 julkaistu kolmas studioalbumi. Se menestyi edeltäjäänsä The New Orderia paremmin ja ylsi Yhdysvaltain Billboard 200 -listalla sijalle 77.
Kappaleet

Practice What You Preach – 4:54
Perilous Nation – 5:50
Envy Life – 4:16
Time Is Coming – 5:26
Blessed in Contempt – 4:12
Greenhouse Effect – 4:52
Sins of Omission – 5:00
The Ballad – 6:09
Nightmare (Coming Back to You) – 2:20
Confusion Fusion – 3:07
Kokoonpano

Chuck Billy - laulu
Greg Christian - basso
Louie Clemente - rummut
Eric Peterson - kitara
Alex Skolnick - kitara
Aiheesta muualla

Practice What You Preach Discogsissa. (englanniksi)
Albumi Practice What You Preach Encyclopaedia Metallum -sivustolla (englanniksi)
Pitkäkangas

Pitkäkangas voi tarkoittaa seuraavia maantieteellisiä kohteita:
Pitkäkangas, kylä Evijärvellä
Pitkäkangas, kylämäinen alue Nurmeksessa
Pitkäkangas, lähiömainen asutusalue Oulussa Oulunsalon kaupunginosassa
Pitkäkangas, kylämäinen alue Pieksämäellä
Pitkäkangas, Natura 2000 -verkostoon kuuluva suojelualue Ylöjärvellä
Pitkäkangas, sukunimenä:
Elina Pitkäkangas (s. 1990), suomalainen nuortenkirjailija
Natalia Pitkäkangas (s. 2003), suomalainen salibandyn pelaaja.
Acadiana

Cadien- tai cajunkulttuurin alue Louisianan etelärannikolla. Tumma punainen osoittaa alueet, jolla kulttuuriperinne vaikuttaa selvimmin.
Acadiana (ranskaksi l'Acadiane) tarkoittaa ranskankielistä aluetta Louisianan osavaltion etelärannikolla. Alueen väkiluku oli vuoden 2000 väestönlaskennassa 1 352 646 ja pinta-ala 37 746 km². Se käsittää 22 Louisianan kaikkiaan 64 piirikunnasta ja sen lisäksi muita alueita, joihin on levinnyt sama kulttuuriperinne. Nimi sai virallisen aseman vuonna 1971.
Väestö

Acadianan asukkaista osa on alkuperältään cadien-nimeä kantaneiden ranskankielisten siirtolaisten jälkeläisiä. He olivat kotoisin Acadiesta, johon kuului alueita Kanadan länsirannikolla, tarkemmin New Brunswickissa, Nova Scotiassa ja Prinssi Edwardin saarella sekä Québecin lähiseutuja ja Mainen osavaltiossa sijaitsevan Saint John -joen varrella. Tämä väestö puhui kieltä, jota kutsutaan acadien-ranskaksi ja asettui 1700-luvun puolivälissä Louisianan etelärannikolle nykyisen Acadianan alueelle.
Acadialaiset (cadiens) muodostavat nykyisin suurimman osan Acadianan asukkaista ja heidän kulttuurinsa dominoi muita alueen perinteitä. Acadianassa asuu kuitenkin väestöä, joka ei ole kulttuuriltaan acadialaista, eikä puhu cajunranskaa eikä ole acadialaisten jälkeläisiä. Acadianassa asuu useita intiaaniheimoja ja moninaista syntyperää edustavia Louisianan kreoleja sekä seudulle jo ennen cajuneja asettuneiden saksalaisten siirtolaisten jälkeläisiä. Viime vuosina alueelle on asettunut myös pakolaisia useista Kaakkois-Aasian maista, erityisesti Laosista, Vietnamista ja Kambodžasta. He ovat vaikuttaneet merkittävästi alueen kalastusteollisuuteen.
Lippu

Acadianan lippu sai Louisianan osavaltionhallituksen virallisen hyväksynnän vuonna 1974. Lipun piirsi vuonna 1965 professori Thomas J. Arceneaux. Sen kolme heraldista liljaa sinisellä pohjalla edustavat Acadianan ranskalaista perinnettä. Kultainen tähti valkealla pohjalla on Acadianan suojeluspyhimyksen, taivaaseen astuvan Marian (Notre-Dame-de-l'Assomption) tunnus; tähti muistuttaa myös seudun asukkaiden aktiivisesta osallistumisesta Amerikan vallankumoukseen Louisianan espanjalaisen kuvernöörin johdolla. Kultainen torni punaisella pohjalla edustaa Espanjaa, joka hallitsi aluetta acadialaisten saapuessa sinne.
Acadianan lippu
Aleksandar Stavrev

| Aleksandar Stavrev |
| --- | --- |

Henkilötiedot
Koko nimi:  Aleksandar Stavrev
Syntynyt: 30. maaliskuuta 1977 (ikä 47) Skopje, Makedonia
Jalkapallotuomari
Pituus:  185 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2002– 2006– | Prva Liga FIFA |  |  |

Aleksandar Stavrev (s. 30. maaliskuuta 1977 Skopje, Makedonia) on pohjoismakedonialainen jalkapalloerotuomari. Hän on toiminut kansainvälisenä erotuomarina vuodesta 2006 lähtien.
Puhu minulle

| Puhu minulle Joel Hallikainen |
| --- | --- | --- |

Studioalbumin tiedot
 Julkaistu: 2006
 Tyylilaji: iskelmä
 Kesto: 48.26
Joel Hallikaisen muut julkaisut
| Telmus Taikatakki 2006 | Puhu minulle 2006 | Tule rauhan henki 2007 |
Puhu minulle on iskelmälaulaja Joel Hallikaisen kahdeksas iskelmäalbumi, joka julkaistiin vuonna 2006.
Albumin ainoa hitti oli melko paljon radiosoittoakin saanut nimikappale Puhu minulle, josta tehtiin myös musiikkivideo. 2000-luvun alussa lähinnä hengelliseen musiikkiin keskittynyt Hallikainen palasi tällä levyllä iskelmän pariin. Hänen edellinen iskelmälevynsä oli vuonna 2000 julkaistu Onnenpyörässä.
Kappaleet

Sinä olet – 3.51
Olen kiitollinen – 3.11
Tyttö pieni – 3.27
Hiljaisuus parantaa – 3.39
Sadan vuoden päästä – 3.30
Kaukaa näkee paremmin – 3.54
Älä pelkää – 3.46
Huoliiko kukaan – 3.47
Puhu minulle – 3.59
Puhtaan valkoinen – 4.05
Aika luopua – 3.50
Odota – 3.55
Tyttö pieni (Akustinen versio) – 3.25
Muusikot

Jouni Lehtonen – kosketinsoittimet, rummut ja perkussiot
Ilpo Murtojärvi – kitarat
Janne Engblom – basso
Lucjan Czaplicki – huuliharppu, huilu ja harmonikka
Hanna Kalske, Miia Rasanen ja Ismo Gröndahl – taustalaulut
Porto

| Porto |
| --- | --- |

 lippu:  vaakuna
 Porto
 Koordinaatit: 41°9′43.71″N, 8°37′19.03″W 
Valtio:  Portugali
Alue:  Região Norte
Ala-alue:  Grande Porto
Piiri:  Porto
Väkiluku (2021):  231 800
 – Metropolialue:  1 736 228
 
 www.cm-porto.pt 
Infobox OKVirheellinen NIMI-arvo: 
Porto on  kaupunki Portugalin pohjoisosassa. Vuonna 2021 Portossa oli 231 800 asukasta, mitä teki siitä Portugalin neljänneksi suurimman kaupungin. Kolmanneksi suurin on Porton naapurikaupunki Vila Nova de Gaia. Koko metropolialueella, johon myös Vila Nova de Gaia kuuluu, oli 1,7 miljoonaa asukasta.
Porton kaupungin mukaan on nimetty Douron jokilaakson alueella valmistettava portviini, ja kaupungista juontaa juurensa alun perin myös Portugalin nimi.
Maantiede, ilmasto ja nähtävyydet

Porto sijaitsee Atlantin rannikolla maan pohjoisosassa, Douro-joen pohjoisrannalla. Etäisyys Portosta maan pääkaupunkiin Lissaboniin on noin 280 km.
Porton sateet ajoittuvat talvipuolelle vuotta, eniten sataa joulu- ja tammikuussa, keskimäärin noin 170 mm. Vuoden lämpimin kuukausi on elokuu, jolloin keskimääräinen ylin lämpötila on 25 astetta. Kylmintä on tammikuussa, keskimääräinen alin on silloin +5 astetta.
Porton kuuluisimpia nähtävyyksiä on kaupungin historiallinen keskusta, joka lisättiin vuonna 1996 Unescon maailmanperintöluetteloon. Alueella sijaitsevat mm. São Bento -rautatieasema sekä Clérigosin kirkon 76 metriä korkea kellotorni, Torre dos Clérigos. Suosittuja turistikohteita ovat myös Douro-joen vastarannalla, Vila Nova de Gaiassa, sijaitsevat portviinikellarit.
Historia

Porto on saanut nimensä jo roomalaisaikana, jolloin Lusitanian asutukset sijaitsivat molemmin puolin Douro-jokea. Kaupunki oli lyhyesti maurien käsissä mutta valloitettiin takaisin vuonna 1000, jolloin siitä tuli Portucalen kreivikunnan pääkaupunki. Henrik Purjehtija syntyi Portossa 1394. Seuraavina vuosisatoina portviinistä tuli tärkeää liiketoimintaa, kun britit eivät voineet ostaa viiniä Ranskasta poliittisista syistä. Viinistä saatu pääoma auttoi kaupunkia teollistumaan 1800-luvun loppupuolella.
Liikenne

Francisco de Sá Carneiron lentoasema sijaitsee noin 12 kilometrin päässä Porton historiallisesta keskustasta luoteeseen.
Porto on Portugalin pohjoisosien rautatieverkon solmukohta. Junamatka Lissaboniin kestää kolme tuntia ja maksaa alle 20 euroa.
Ribeirasta kaupungin keskustaan nousevassa jyrkässä rinteessä kulkee funikulaari. Raitiovaunuja käytetään enää kolmella linjalla, mutta niitä suositellaan matkailijoille hienojen näköalojen vuoksi. Linja-autot ovat edullisia ja kulkevat tunnin välein läpi yön.
Kulttuuri ja urheilu

Portossa toimii 94 soittajan vakituinen sinfoniaorkesteri. Se on perustettu vuonna 1947. Vuonna 2006 perustettiin barokkiorkesteri, joka esiintyy samassa musiikkitalossa sinfoniaorkesterin kanssa.
Portosta on myös kotoisin Portugalin jalkapalloliigan yksi menestyksekkäimmistä joukkueista, FC Porto.